2

ISIGIDIMI SAMAXOSA, APRIL 2. 1883.

etyaleni elalimhlope njengeli, (kuba umninilo wazityanda igila) nabo buyatetwa. Indawo abamisa kuyo inyawo abahlobo baka Lapeni yeyokuba ubequnjisiwe ngumfazi wake, ekubeni wafumana incwadi ezibalwe ngu Jurie Kemp, zibalelwe umfazi wake. Singamadoda sitshatile nje kambe akuko kuti apa ungexakaniswayo ngokukulu akufumana incwadana zeqinga ezinjengezi zibalelwe umfazi wake ngumutu ongenanto naye ngecala lobuhlobo. Uxatise kwada kwangcangcazela ubontsi pezu kwalo mblaba ke u Mr. Solomon, eqinele endaweni yokuba iti i Jury umbulele ngengozi umfazi—ubemohlwaya kodwa, engangxamele kumkupa ubomi. Wonke onamehlo abukali, obete walika- ngelisa elityala wofumana ukuba yonke into eyenziweyo yalatisa kwelo cala. Ukusinga ku Dr. Moorman kuka Lapeni ehamba ngebempe kupela, sele yure mbini umfazi embulele ; izigidimi zocingo azitumele kubahlobo ; ukuzenzisa kwake pambi kwe jaji—ezenza into epume ingqondo, ngakumbi lakupatwa igama lomfazi—zonke ezi zinto bekukugibisela utuli nje kodwa emehlweni e Jury—ukuze iti okunene ibiyingozi, ingengozi kodwa : ibiyingozi “ ebinesizekabani ”—esizi ncwadi zika Jurie Kemp. Siva ukuba yinto eninzi ecinga ngoku ukuba kwakuko suntswana lengcapukiso ngenxa yezi ncwadi. E Somerset East kucingwa ukuba ezi ncwadi azinabunyaniso. Ngokwesiko lase matyaleni akuko nto icingelwa ukuba yinyaniso ngapandle kwaleyo ifungelweyo ngumntu esebokisini. U Mr. Brown wamsamanisha u Jurie Kemp ukuba eze kupendulela incwadi zake, ezi kutiwa zezona zabanga lento. Akavumanga ukumbuza u Mr. Solomon ngokwenjenjalo watyebisa indawo yokuba zibuxoki. Azina nyaniso ke. Ngezaba yinyaniso ukuba zazifungelwe. Ngamazwi ambalwa u Judge Sheppard, wati i Jury ayisakukokelwa zizo. Zinjalo ke kokwetu ukuqonda indawo ezizintloko kweli tvala. Kufumaneka ukuba u Mrs. Leppan ubulawa ngenx’enokuba etumele incwadi zentombi awazifumana zitunyelwe endodeni yake, kuyise e Murraysburg ; kunye nencwadi awabebika intsizi zake kuye, ngenxa yoku kuma kuka Lapeni nentombi leyo. Siyavuya ukuba ezo ncwadi nazo ziza kushicilelwa njengokuba u Proeessor Kyd, usomfazi, seletembisile. Lento imdaka singavuya ifundise amadoda onke ukuba abafazi bangapatwa ngoburalarume— bakunjulelwe ukuba bazidalwa ezibutataka. Eli cebo siliposa kuyo yonke lempi intsba. Kuko into eninzi kwezi mini yokutywaraza, nokubabeta abafazi emagumbini, kungeko uvayo. Nabafazazana nabo abasawenzi Iowa mtyangampo ubusa kuvusa abantu ukuba baye kumlamlela. Zininzi izifundo ebesingazivelisayo. Ezi ke zivelele zonke inkalo.

INTETO YE SISUTU.

Ezinye intlanga zinenyameko yokufunda inteto zentlanga ezimelene nazo. Ama Ngesi ayazifunda inteto zama Jelimani, nezama Frentshi, nezama Itelian ; nenteto yama Hollans, esiti sisi Bulu, iyafundwa kakulu ngabe Lungu. Alumkele nina ke? Alumkele ukuba esazi ukuba lento “ unyawo ayinampumlo; ” ingakutwala ikuse apo kutetwa lonteto. Owebandla elaka laya e Nyassa, iminyaka emitandatu edluleyo nambla samva esenjenje ukubalisa:— “ Sati nyakana saya e Nyassa no Rev. Dr. Stewart, “ safika kuhlanga abati ngama Kololo, pantsi kwe Ngxa- “ ngxasi zase Matele, safika kubantu abanteto singayazanga, “ esati noko sasinetoliki yanqatyelwa sakufika kwezo “ Sindiso ingxoxo. Kwati kanti pakati kwetu kuko mfana “ unento ayaziyo ngenteto ye Sisutu, ekolisiweyo ukwaziwa “ kwelo ngokukodwa zinkosi, waba luncedo lomfana ezweni '' lasemzini.” I Sisutu esi yinteto yabantu abakufupi kuti, ekubonakalayo ukuba sode sixubane kakulu nabo emzuzwini, njengokuba sekunjalo ema Graaff-Reinet, nasema Somerset East, nasema Tinara. Asinteto inzima kakulu, kuba amanye amazwi ayamene nawetu.

Ezi nteto zingase zantsi zingaluncedo mhlaimbi kwaba- nye, ngokuti zibabange ukuba babe nomnqweno.

I-Sisutu. I-Sixosa.

1. Ke fumane motho ea thang

go gu ntsa tsietsing.

1. Taba (see u li bolelang, ke

tse tlabisang litlong.

1. JBuka eo re e balang e mona­

te hagolo.

1. Bophelo bo sa feleng bo

neo a ba lumelang Morena Yesu.

1. Re ratile go tsela noka, e-

mpa re ka sitoa go e tsela, gobane e thletse.

1. Re ka be re thlogile kayeno,

go yane re sa karafuma- na noka e thletse.

1. Rana ba motho a le mong

ba tsuanetse go ratana.

1. Nonna ea thuntseng ka se-

thunya o thuntse ntja.

1. Letsatsi le potoa ke lefalse,

Iona lefatse le potoa ke khueli.

1. Fiela nthlo eo e mpe.

Ndifumene umntu oza ku-ku kupa  
ebunzimeni.

Ezi ndaba uzi xelayo, zezi banga  
intloni.

Incwadi leyo uyi balayo i-mnandi  
kakulu.

Ubom obu-nga peliyo bu-nikwa  
aba kolwayo (kwi) Nkosi (u)  
Yesu.

Si tandile uku wela umlambo, kodwa  
sa xakwa uku wela, kuba u-  
zele.

Si nge se si mkile ngoku, okokuba  
besinga fumananga umla-  
mbo uzele.

Abantwana bo-mntu o-m-nye ba  
fanele uku tandana.

Indoda e-dubule ngo-mpu i-dubule  
(i) nja.

Ilanga li jikelezwa li hlabati, Iona  
i-hlabati li jikelezwa yi nya-  
nga

Tshayela indlu leyo, imbi.

Zamani ukufunda i Sisutu nesi Holans bantu bakowetu anikwazi okuzayo ngomso.

INGQUNGQUTELA YAMA WESILE.

Unina wentlanganiso zeli bandla le Nkosi uyakuhlala nje- ngokuba abafundi betu seke sabatyela, e Kapa ngomhla we- shumi kulenyanga siyiqalileyo. Intlanganiso engenwa ngaba Fundisi bebodwa iqala ngomhla lowo kanye ; engenwa ngaba Fundisi nama nene anyulwe e Ramenteni iqala ngolwesibini 17 April. Inkonzo ezibalulekileyo ezinxulumene ne Ngqungqutela zimi ngolu hlobo :—Umtandazo we Ngqungqutela ngom-Vulo (9) April; ngolwesi-Tatu (11) Intlanganiso evulelwe nabani; ngom-Vulo (16) Intlanganiso yokuxoxa ezokuhanjiswa kwe lizwi; ngolwesi-Tatu (18) Umanyano Iwabasebenza esitiyeni se-Nkosi; ngolwesi-Hlanu (20) Isidlo sotandano; ngom-Vulo (23) Intlanganiso engenkonzo zokuvula; ngolwesi Hlanu (27) Intlanganiso engozilo. Zonke ezintlanganiso zingena ngokuhlwa. Amalungu e Ngqungqutela anyulwe ziqingata ngeziqingata ngawo la amagama awo—

Umongameli we Ngqungqutela onyulwe yi Ngqungqutela yase Britain :—Rev. John Walton. M.A.

*Abamele Isiqingata sase Kapa—*Rev. Richard Ridgill, Rev. H. Tindall, Rev. J. Smith Spencer, Mr. Charles Lewis, M.L.A., Mr. E. B. Garland.

*Abesiqingata sase Rini* Rev. William Sargeant, Rev. Ezekiel Lones, Mr. Josiah Slater, B.A., Mr. R. King, Rev. James Dwane, Mr. J. Tengo-Jabavu.

*Abesiqingata sase Queenstown*:—Rev. Robt. Lamplough Rev. W. Tyson, Rev. E. J. Barrett, Mr. H. G. Hellier, Mr. J. Hodges, Mr. Stephen Morum, Rev. Charles Pamla, Capt. Veldtman.

*Abesiqingata sase ma Mpondweni:—*Rev. Theo. Chubb, B.A., Rev. P. Hargreaves, Rev. W. S. Davies, Mr. W. H. Griffin, Rev. Wm. Sigenu.

*Abesiqingata sase Rayiman nase Bloemfontein :—*Rev. H. S. Barton, Rev. W. Hurt, Rev. T. Roper, Hon’ble A. Stead, M.L.C., Mr. F. Reed.

*Abesiqingata sase Natal*:—Rev. Frederick Mason, Rev. S. E. Rowe, Rev. J. Allsopp, Hon’ble T. Garland, M.L.C., Mr. J. W. Strannack, Mr. Welkom.

*Owase Transvaal*:—Rev. Owen Watkins.

ISIFO Samahashe.—Iti i *“ Watchman* ” ipepa lase Qonce, esisifo ukuxwalekisa kwaso abasebenzisa amahashe, nqwa kanye nesi kutiwa ngamanz’abomvu ezinkomeni; ukuxwalekisa kwaso otsalisa ngenkomo. Sitsho ngokuba u Mr. Pope wayedubule amashumi omane amahashe ake nyakenye, nonyaka udubule ishumi elinantatu kupela, onke ngenxa yesi sifo.